Downloaded from YTS.MX
Hiszem, hogy a vezetők, akik a sorsukat a kezükbe veszik,
Official YIFY movies site: YTS.MX
rettenthetetlenek.
Másképp nem lehet.
Tudatosak, de rettenthetetlenek.
Magam hozom meg a döntéseimet az életemben,
és előteremtem a saját pénzemet.
Saját kocsit veszek, és a saját utamat járom.
Nem fogok senkitől sem függeni.
Amikor elkezdesz valaki mástól függeni, valami elveszik.
Elveszíted a jogot, hogy magad dönthess.
Egyszerűen bele kell vágni.
Kockázattal jár a saját utadat járni.
Szóval bátornak kell lenned.
Shania megváltoztatta a countryzenét, amikor így szólt:
„Ezek a határok? Klassz.”
Ő volt az első énekes,
aki áttörte az ajtót a különböző zenei műfajok közt.
Igazi úttörő volt.
Shania mindent csinál. Gitározik, ő írja a dalait,
őrületes koncerteket ad.
Erős női countryénekes volt,
ami nehéz, mert a countryzenében a nők nem futnak be.
Csak kalapáccsal lehetne őt lenyomni.
100 MILLIÓ ELADOTT ALBUM
Eladott lemezek. Nem streaming.
Hány előadónak sikerült egy óriási lemezt
nem egy, hanem két másikkal követni?
Ugyan nincs feltűzve a kalapjára, hogy „feminista vagyok”.
De megcsinálta.
Shania Twain átalakította a kultúrát.
Nemcsak a női countryénekeseknek kövezte ki az utat,
hanem minden zenésznek.
Készen álltok?
Azt kérdeztem,
hogy készen álltok-e?
A gyerekkorom jelentős részét
egy közepes méretű bányavárosban töltöttem,
az ontariói Timminsben.
SHANIA SZERÉNY KÖRÜLMÉNYEK KÖZT NEVELKEDETT SZÜLEIVEL,
JERRY ÉS SHARON TWAINNEL. NÉGY TESTVÉRE VOLT.
Anyagilag nehézségekkel küszködtünk.
Gondot okozott a villanyszámla kifizetése,
a lakbér…
Élelmiszerre sem volt elég pénz.
Folyamatos volt ez a küzdelem.
Anyám imádta a zenét.
Mindketten szerették a zenét, ezért mindig szólt a zene.
Főleg a country.
Sok Dolly Partont hallgattam. Például a „Coat of Many Colors”-t.
Dolly Parton nagy hatással volt rám.
- Gyerekem, hogy megnőttél. - Mint a gomba.
Dolly nagyon érdekes életet élt.
Egy pici kunyhóban nőtt fel.
Rengeteg gyerek közt, és kevés pénzzel.
Lenyűgözött a története, azonosultam vele, és azt gondoltam: „Hát,
ha ilyen messziről indult, és egészen idáig eljutott…
akkor lehetséges.”
„Talán nekem is…
Talán van esélyem.”
Én uraltam a rádiót.
Folyton én váltogattam a csatornákat,
és döntöttem el, hogy mit hallgassunk a kocsiban.
Folyton különböző szólamokban énekeltem a felcsendülő dalok mellett.
Szerintem ekkor lehetett, hogy az anyám rájött arra,
hogy más…
volt a hallásom, mint egy átlagos gyereknek.
Azt akarta, hogy fejlesszem ezt, hogy legyek énekes.
Hároméves koromban anyám felültetett a pultra,
hogy énekeljek az éttermekben.
A zenegéppel együtt.
Bárhol, ahol anyám talált közönséget,
oda elvitt énekelni.
Nyolcévesen kezdtem el gitározni.
Apám tanította meg az első három akkordomat.
Ez a D, G és A volt.
Tisztán emlékszem rá.
Anyám álma az volt, hogy profi énekes legyen belőlem.
SHANIÁT ÉDESANYJA NYOLCÉVES KORÁTÓL KEZDVE
ÉNEKELNI HORDTA A HELYI KOCSMÁKBA
Azt mondta: „Na, majd felkeltelek…
ha apád elaludt, és kiosonunk, és…
elmegyünk a kocsmába, ahol előadsz pár dalt.”
Volt olyan, hogy mikor visszaértünk, apám még aludt,
de olyan is volt, hogy várt minket.
Annak nem volt jó vége.
Rettegtem, mikor ki kellett állnom énekelni.
Gyerekként bemehettem a kocsmába,
amikor már nem árulhattak alkoholt,
bár mindenki asztala tele volt a zárásnál rendelt italokkal.
Kész őrület volt. Reggel suliba jártam.
Anyám megszállott volt.
Sehol nem énekeltek gyerekek a kocsmákban. Sehol.
Ez egyáltalán nem volt szokás.
Emlékszem, hogy mindig próbáltam száz számmal készenlétben állni.
Egyszerre.
Ha a zenekar nem ismerné az egyik dalt, akkor legyen másik, valahogy így.
És hogy kérhessen a közönség.
Erőszakos családban felnőni…
igazán
borzalmas volt.
De én…
beletemetkeztem a zenébe,
és minden mást kizártam.
Így kizárólag a zenét láttam, hallottam és az élt a képzeletemben.
Valószínűleg mivel azt hallottam az anyámtól, hogy: „Sikeres leszel.”
Úgy éreztem, hogy ha sikeres leszek, azzal megmenthetem magunkat.
Ezért felelősségemnek éreztem,
hogy hivatásos előadó legyek.
SHANIA 11 ÉVESEN A „TO DADDY” CÍMŰ SZÁMOT ADJA ELŐ
MIALATT ÉDESANYJÁVAL ÉNEKELT,
SHANIA MEGISMERTE MARY BAILEY COUNTRYÉNEKEST.
EZ EGY KÜLÖNLEGES KAPCSOLAT KEZDETE VOLT
Észak-Ontarióban koncerteztem,
és Shania volt az előzenekar.
Egy 11 év körüli kislány volt.
A gitár nagyobb volt, mint ő,
de leült, és énekelni kezdett. A színpad mögött ültem, és azt gondoltam:
„Ez valami hihetetlen!”
Az a hangzás, az a hang, a kontroll ilyen fiatalon.
Könnyeket csalt a szemembe, annyira érzelemmel teli volt a hangja.
Ott volt az édesanyja, Sharon.
Sharon megkérdezte, hogy dolgoznék-e Shaniával.
Én kezdetektől fogva hittem, hogy ennek a kislánynak van esélye.
SHANIA A TIMMINS KÖZÉP- ÉS SZAKISKOLÁNAK A ZENEKARÁBAN JÁTSZIK
Tudtam, hogy imádom a zenét.
Állandóan énekeltem, mindig valami zeneileg kreatívat alkottam.
Tizenévesen szerepeltem, igen…
Néha felléptem a tévében.
Örömömre szolgál ismét itt köszönteni a csupán 15 éves Eilleen Twaint!
Nagy tapsot neki!
Tizenhat éves koromban már
nagyon szerettem volna rockot énekelni.
Aminek a szüleim nem örültek,
mert azt hitték, hogy életem végéig
az ő szeretett countryjukat fogom énekelni.
1981 - SHANIA PAT BENATAR „HIT ME WITH YOUR BEST SHOT”-JÁT ÉNEKLI
Azt akarták, hogy én legyek a következő Tanya Tucker.
De én tombolni akartam.
Szabadjára akartam engedni az energiámat.
Nagyon nehéz volt ez az átmenet, mert mindig is egy félénk énekes voltam.
Amikor elkezdtem rockot énekelni, elkezdett alakulni a saját stílusom.
Formálódtam mint művész, a kreativitásomban is,
és a dalszerzésemre is hatással volt.
Mare hatalmas támogatást jelentett. Biztatott, hogy írjak dalokat,
hogy vegyek fel demókat…
Akkor jött el a pillanat, hogy azt gondoltam,
hogy megvan benne az a valami.
Tényleg van benne valami különleges.
Az volt a cél, hogy készítsünk demókat…
Hogy a producerek és a lemezkiadók felfigyeljenek.
Aztán…
hirtelen meghaltak a szüleim.
1987. NOVEMBER 1-JÉN
SHANIA SZÜLEI ÉLETÜKET VESZTETTÉK EGY AUTÓBALESETBEN
A 22 ÉVES SHANIÁNAK KELLETT GONDOSKODNIA TESTVÉREIRŐL,
MARKRÓL, DARRYLRŐL ÉS CARRY-ANNRŐL
És senki sem tudott átsegíteni ezen…
a gyászon.
Szörnyen lesújtó időszak volt.
Kihúzták alóla a talajt.
Azt mondta: „Mary, nem tudom, mit tegyek. Tényleg nem tudom.”
Akkor egyszerűen abba akartam hagyni,
és…
szerezni egy rendes munkát. El kellett tartanom a gyerekeket.
Mégis hogy fogom csinálni?
Mary Bailey azt mondta, hogy nyílt egy énekesi állás
egy hotelban,
a Deerhurstben, az ontariói Huntsville-ben.
A Deerhurst egy hotel volt, ahol zenés darabokat adtak elő.
Egyfajta olcsó Broadway volt, ahol musicaleket gyártottak.
Végső soron egy munka volt.
Pénzt tudott keresni, hogy elláthassa a családját.
Kiderült, hogy a fellépések jobban fizettek
még ezen a kezdő szinten is, mint egy átlagos munka.
Viszonylag jól fizettek.
Gondoskodtam a testvéreimről.
Kerestem annyi pénzt a hotelben, hogy volt mit ennünk.
Amikor elkezdtem a Deerhurstben fellépni, a Las Vegas-i előadás
teljesen új kihívást jelentett.
Akkor először csináltam ehhez hasonlót.
Miss Eilleen Twain. Jöhet? Halljam a hangotokat!
Ijesztő volt.
Fogalmam sem volt, hogy mit csinálok.
Halványlila gőzöm se volt róla,
hogyan énekeljek magas sarkú cipőben.
Gyorsan kellett tanulnom, mert ez volt a munkám.
Valahol mindennek közepette megtanultam
tisztelni és értékelni
a tehetségemet, és hogy kár lenne ezt eldobni, és elpazarolni.
Állandóan próbáltam, közben ide-oda rohangáltam a gyerekekkel.
A fellépések előtt és után hazamentem dalokat írni.
Csak úgy tudtam előrébb jutni, hogy folyamatosan güriztem.
Ennyi. Nem volt más módja.
1991 KARÁCSONYA
SHANIA A CSALÁDJÁNAK ÉS A BARÁTAINAK JÁTSZIK
Csak annyit tehettem, hogy dolgoztam,
demóztam, írtam, és reméltem, hogy megjön az áttörés.
Shania egyre inkább arra koncentrált, hogy rájöjjön,
ki is ő, és hogy milyen irányba akar továbbmenni.
Egyszer felhívott, és azt mondta: „Mary, készen állok,
hogy countryt énekeljek.”
NASHVILLE, TENNESSEE A COUNTRYZENE HAZÁJA
Nashville 95, WSM-FM…
1992 SHANIA ALÁÍRTA AZ ELSŐ LEMEZSZERZŐDÉSÉT
A debütáló lemezem nagyjából arról szólt,
hogy mint újonc Nashville-ben,
próbáltam elővigyázatosan megtalálni a helyemet
mint művész, az eredeti ötleteimmel…
Mindezt úgy, hogy ne rúgjanak ki a városból.
Én voltam az új tehetségek részlegének az alelnöke,
amikor szerződést kínáltam Shaniának.
Amire a leginkább emlékszem, az a hangja.
Még most sincs olyan énekes, akinek olyan a hangja, mint neki.
A dalai… És ezt nem rossz értelemben mondom,
de voltak dalai, amelyeket befejezetlennek éreztem
akkoriban, és…
nem voltak elég country hangzásúak,
ami akkoriban megszokott volt.
Ezért aztán elkezdtünk más dalokat keresni,
más dalszerzőktől és kiadóktól a városban.
Határozottan pikánsabb dalszerző voltam az átlagnál.
És az új tehetségek részlege
nem tartott elég countrynak,
és emiatt módosítanom kellett az elvárásaimat.
Nem törtem össze emiatt.
Egyszerűen elfogadtam.
Nem volt
szinte semmi kreatív ráhatásom
az albumra.
Mindössze annyi, ahogyan énekeltem,
vagy ahogy megfogalmaztam a szövegeket.
De még erre se volt idő, mert három órás felvételek voltak.
Mit lehet elérni három óra alatt?
Egy reklámszlogenre elég a három óra.
De ha kreatív akarsz lenni… Nem volt lehetőségem kísérletezni.
Nem volt lehetőségem felnőni…
Felnőni a projekthez.
Adott egy női művész és egy női menedzser.
Már emiatt nem hiszem, hogy komolyan vettek minket.
Shania, üdv nálunk! Fantasztikusan nézel ki.
Köszönöm.
Manapság az egyik legfontosabb dolog ebben az iparban a megjelenés.
A külső fontos szerepet játszik ebben.
A külsőd szépen kíséri ezt a csodás dalt.
Igaz, hogy ezt a dalt vettétek fel utoljára?
- Nem, hazudtam. - Igen?
- Okos. - De, igaz.
A lemez a Shania Twain címet viseli.
Könnyű megjegyezni, mert olyan szokatlan,
emellett szép a kép a borítón.
Itt van velünk Shania Twain.
A nevét viselő debütáló albuma egyre nagyobb figyelmet kap.
- Igen. - Remekül nézel ki. A hangod is szép.
Háromszor olyan keményen kell dolgoznod, mint egy férfi countryénekesnek,
hogy legyen esélyed.
Eltántoríthatatlannak kell lenni.
Csak így fognak komolyan venni.
Ki kell csinálnod magad, hogy betörhess. Megéri? Nem tudom. Amikor valaki fiatal…
Miért is ne? Igaz?
A nőket főleg a countryzenében
néha más mércéhez mérték, mint férfitársaikat.
Például Johnny Cash énekelhetett arról, hogy lelőtt egy pasit Renóban,
hogy halálra issza magát, és hogy kokózik.
Az embereknek a szeme sem rebbent.
A nőktől viszont elvárták, hogy tisztes, jó keresztény értékeket képviseljenek.
Szerintem egy nő esetében, ha nem tudja, ki is valójában,
hogy mit akar mondani, és képviselni, valaki meg fogja ezt mondani helyette.
És ez nem biztos, hogy összeegyeztethető azzal,
amire vágyik.
A „What Made You Say That?” klipje volt az a pillanat,
amikor megélhettem a kreativitásomat,
és ez felszabadító volt.
Rengeteg szempontból felszabadítottam magamat.
Annál a klipnél kezdődött.
Ugyan korlátozták, hogy milyen dalokat vehetett fel,
de vizuálisan minden szempontból kiélhette a kreativitását.
Maga volt a szabadság.
Valószínűleg ez volt számomra a legnagyobb fordulópont művészként,
és onnantól kezdve aktív szerepet vállaltam
minden projektben.
Lefektettem a szabályokat.
Shania rendkívül frissnek hatott
az akkoriban megszokott tartalmakhoz képest.
Nézd meg!
Az emberek azt mondták: „Egek, mégis hogy adjuk ezt le?”
Ez a nő nagyon érzéki,
és a CMT-nek kezdetben ez nem tetszett, mert ez vadonatúj volt.
Akkoriban a nők nem igazán mutogatták a fedetlen derekukat
a countryzenében.
Belezavartam a countryzene imázsába.
Abszolút.
Imádom. És az, ahogy…
odadörgölőzik a szexi, félmeztelen sráchoz.
„Enyém a város, semmi para.”
Aztán persze jött Mutt. Mutt látta a klipet, és…
az önmagában megér egy történetet.
MUTT LANGE A ROCKZENE EGYIK LEGNAGYOBB PRODUCERE VOLT.
OLYANOKNAK KÉSZÍTETT SIKERLEMEZEKET, MINT AZ AC/DC, DEF LEPPARD ÉS BRYAN ADAMS
Mondtam Eilleennak, hogy van egy Mutt nevű fickó,
aki a zenéről akar vele beszélni.
Ő erre: „Az ég szerelmére, Mary.”
„Nem tudom, ki ő. Szerintem zenével foglalkozik.
Úgy tűnik, nagy a tudása.”
Nem tudtam, hogy ki ő. Nem ismertem a sikereit.
Annyit tudtam, hogy Mutt Lange a neve.
Furcsának véltem a Mutt nevet.
Viccesnek találtam. Miféle név az, hogy Mutt? Mutt Lange.
Egyszerűen csak vicces volt.
Egyszer felhívtam hajnali egykor,
ami nála azt hiszem, reggel hat volt,
és három órán át telefonáltunk. A beszélgetésünk három órán át tartott.
Játszott nekem a dalaiból a telefonon,
és én is énekeltem neki a telefonon.
Azt mondta: „Szerintem írnunk kéne valamit együtt.
Szuper lenne, mert imádom a countryzenét.
Imádom a hangodat, és szerintem klasszul összeillenénk.”
Nem akartam
törtetőnek tűnni, de magamban azt gondoltam:
„Ha ez a pasi…
ilyen zenét írna nekem is, az maga lenne az álom.
Az első lemez azt hiszem 1993-ban jelent meg,
és nem volt nagy siker.
Két kislemez került ki
az 55. helyre a country országos toplistáján.
Úgy tekintettek rá,
mint egy újabb kispályás countryénekesre.
Lewis, a lemezkiadó vezetője azt mondta: „Ebédeljünk egyet!
Beszélnünk kell arról, hogy hogyan tovább,
mert ha nem veszed komolyan, felbonthatják a szerződésedet.
Ajánlom, hogy bizonyítsd be, hogy valami csodálatosra készülsz.”
Én erre: „Hát jó.
Egy Mutt Lange nevű rockproducerrel dolgozom.”
Mintha színt kellett volna vallanom.
Tényleg egy vallomásnak éreztem, és…
teljesen elhűlt.
És azt mondta: „Azt a kurva,” vagy valami hasonlót.
Én azon gondolkodtam, hogy ezt most jelentheti azt,
hogy: „Azt a kurva… ki van zárva.”
Vagy „azt a kurva, ez csodálatos”.
Szerencsére csodásnak gondolta.
Mutt volt az egyik hősöm. Ő szerezte a Back in Blacket,
Def Leppardot, és rockerként imádtam az ilyesmit.
Ismertem őt, és valamennyire a történetét is.
Jobban benne volt a countryzenében, mint azt gondolták volna róla.
Oké, egy, két, há'…
A tény, hogy ekkor már azért írtam, hogy saját dalokat vehessek fel,
egy igazi álom volt.
Eleve emiatt mentem Nashville-be, de időbe telt, mire rátaláltam.
Nagyon motivált és inspirált voltam.
Hirtelen rátaláltam Muttra, aki odavolt az ötleteimért.
A legvégén szerintem várj.
Amikor azt éneklem: „I'm outta here”. Szünet.
Legyen közte szünet.
Nagyon gyorsan befejeztük az albumot.
A közös munka során végül összejöttünk,
és kezdetét vette egy csodálatos kapcsolat.
Tehát dióhéjban annyi történt,
hogy találkoztunk,
egymásba szerettünk,
eljegyeztük egymást, és írtunk egy lemezt.
Mindezt hat hónap alatt.
És össze is házasodtunk ezalatt.
Tehát rengeteg dolog történt, és eseménydús volt ez a fél év.
Mutt meghallotta Shaniát,
és aztán rájött, hogy teheti Shaniát
hangosabbá. Tudta, hogyan hozhat ki belőle még többet.
Olyan emberre találni, akiben megbízol,
és aki nemcsak hogy nem fog ítélkezni feletted,
de ráadásul segít megformálni a tehetségedet,
hogy egyedi és sajátos legyen…
Ezért is az övék az egyik legcsodálatosabb zenei páros.
Hallani, hogy Shania önmaga maradt, csak kihangosítva.
1995. FEBRUÁR MEGJELENIK SHANIA MÁSODIK ALBUMA,
A „THE WOMAN IN ME”
Az „Any Man of Mine”-t akartam kislemeznek a The Woman in Me albumról.
De mindenki más egyetértett,
hogy a „Whose Bed Have Your Boots Been Under?”
biztonságosabb, mert az countrysabb.
Ami igaz is volt.
Ha küzdöttem volna érte, megadták volna. Tudom, hogy így van.
Fel akartam borzolni a kedélyeket, tudod?
Nem csupán megsimogatni.
De azt gondoltam, hogy ebben az albumban sokkal több van,
és amikor a közönség meghallja az „Any Man of Mine”-t,
akkor rádiók is kapcsolnak majd.
A puding próbája az evés. Nagyon hittem benne.
Amikor valaki ezzel foglalkozik, mármint lemezekkel kereskedik,
akkor tudja, mikor nagy a fogás.
Nem kell hozzá különleges hallás, vagy…
zseninek lenni.
Egyszerűen tudod.
Eléggé biztos voltam ahhoz, hogy odaálljak a főnök elé azzal, hogy:
„Több pénzt fogok erre költeni, mint amennyit szeretnél,
mert ez óriási siker lesz.”
SHANIA A KÖVETKEZŐ KLIPJÉHEZ EGY NEVES HOLLYWOODI RENDEZŐT KÉRT FEL,
JOHN DEREKET
Amikor eljött hozzánk…
A „hozzánk” alatt a néhai férjemet értem, John Dereket,
aki a fényképeiről volt híres, főleg amiket nőkről készített,
gyönyörű nőkről.
Azt mondtam: „Lefotózzuk a lányt. Érdekesnek tűnik.”
John erre: „Gyönyörű?” „Igen, gyönyörű.”
John szokatlanul dolgozott, és sokan nem bírták elviselni.
A célja a szépség megörökítése volt.
És nem kertelt, nem fáradozott azzal, hogy úgy beszéljen, hogy ne bántson meg.
Nem kerülgette a forró kását: „Görbe az orrod,
ezért át kell állítanom a világítást és a kameraállást.”
Nekem olyanokat mondott, hogy: „Úgy nézel ki, mintha szarszagot éreznél,”
vagy: „A szád olyan, mint egy tyúk segge,”
meg ehhez hasonlókat. És voltak lányok, akik sírva mentek haza.
Úgy voltam vele, hogy: „Oké…
túl kell lépnem ezen, elfogadni, és elengedni,
mert dolgozni kell, le kell forgatni a klipet,
és a nap lemenőben van.”
Volt egy vicces pillanat, amikor
John azt akarta, hogy valami csöpögőset tegyen, és Shania nem akarta.
Szemtől szemben álltunk és vitatkoztunk.
Nem szerette, ha nemet mondtak neki. Shania nagyon jól kiállt önmagáért.
Pedig John kicsit nehéz eset volt.
Volt egy elképzelésem arról, hogy nézzen ki a klip,
és hogy milyenek tűnjek rajta.
Azt mondta: „Ez az én klipem, az én pénzem,
úgy lesz, ahogy én akarom.”
Nagy volt a feszültség,
és azt hittem, ott fogja hagyni a forgatást.
De bekapcsolta a kamerát, és azt mondta: „Jó, legyen.”
Megnyomta a gombot, és elfordult. Nehéz eset volt.
Onnantól kezdve jobban tisztelt, mint vártam,
és később nagyon jó barátok lettünk.
Évekbe tellett ezt megtanulnom.
Hogy ha kiállsz magadért, vitába száll, de utána jobban tisztel.
Nem véletlen, hogy Shania ekkora sztár lett.
1995. JÚLIUS - AZ „ANY MANY OF MINE” LETT SHANIA ELSŐ DALA,
AMI ELSŐ HELYEN VÉGZETT A COUNTRY TOPLISTÁN
A karrieremet illetően csőlátásom volt,
és amikor a kiadó rájött arra, hogy hajlandó vagyok beletenni a munkát,
akkor összeszedték magukat, és erősen mellém álltak.
Más tempóhoz voltak hozzászokva, és más szintű elkötelezettséghez.
De úgy voltam vele, hogy most vagy soha.
Nem fogunk annyit enni, mint általában.
Nem alszunk annyit, mint általában.
Még mindig fel kell kelnem. Ez nem igazság!
Shania Twain vagyok. Hamarosan kijön az új dalom,
szóval tartsátok benne a KISS FM top 30-ban…
Az egymást követő slágerek nem az égből hullanak le.
És a klipek sem az égből hullanak le.
Rengeteg munka van benne.
Sziasztok!
Emlékszem, mikor Luke Lewis azt mondta:
„A következő klipedet forgathatnád Egyiptomban.
Kairóban, a piramisoknál.”
Én meg: „Mi van?”
Egy igazi álom volt. Szürreális volt.
Nem volt olcsó.
Még mindig szörnyen dühös vagyok, hogy nem mentem el.
Ők a piramisok körül lovagoltak, én meg otthon azon tűnődtem:
„Mi a faszt csinálok?”
Soha nem fogom elfelejteni azt az élményt.
Éreztem, hogy ekkora született meg
annak az esélye, hogy globálisan is versenyképes lehetek.
Nem is volt kérdés.
Semmi kétségem nem volt afelől, hogy ez lemez
meg fogja változtatni a countryzenét.
És így is lett. Határozottan megváltoztatta.
A „THE WOMAN IN ME” 1995-BEN A LEGTÖBBET ELADOTT COUNTRYALBUM LETT,
ÉS 29 HETET TÖLTÖTT A TOPLISTÁK ÉLÉN
Shania Twain kétségkívül
Kanada legnagyobb countryzenei szupersztárja.
Ez fárasztó vagy izgalmas?
Izgalmas! Szia!
Gratulálok. Ez az öné.
SHANIA TWAIN 5 MILLIÓ
Elfogadom!
Amikor a The Woman in Me szárnyalni kezdett,
éreztem, hogy elértem valamit. Nagyon jó érzés volt.
Izgalommal tölt el, ahogy alakul.
Nem csúszik ki a kezeim közül,
de ugyanakkor arra gondolok:
„Lassíts! Szeretném élvezni ezt egy kicsit.”
Talán amiért annyira gyorsan történt, nem is tudom felfogni.
De kész őrület ez az egész. Komolyan.
Elképesztő.
Helló!
Ez életem első platinapartija, szóval nem tudom, mire számítsak.
Köszönöm mindenkinek. Ez elmondhatatlanul sokat jelent.
- Köszönjük, hogy eljöttek. - Köszönjük!
Ma este Kanada kedvenc countryénekese gyémántdíjat kapott a lemezeladásaiért.
Mindez a múlt heti a Grammy-díja után.
De a díjak itt nem állnak meg.
Az év albuma a The Woman in Me, Shania Twaintől!
Erre egyáltalán nem számítottam! Ez az!
„Whose Bed Have Your Boots Been Under?”
Shania Twain.
„Any Man of Mine”!
- Shania Twain. - Igen!
Shania Twain.
Azzal a két emberrel szeretném kezdeni,
akik rengeteget dolgoztak azért,
hogy ma itt lehessek.
Ők a szüleim.
Már nincsenek köztünk, de…
ők hozták a legtöbb áldozatot azért, hogy ma itt lehessek.
Shania kevesebb mint hat hónap alatt hat és fél millió albumot adott el.
Ez akkoriban…
elképzelhetetlen volt.
Hihetetlen.
Úgy voltunk vele, hogy:
„Te jó ég!”
Csak futva lehetett lépést tartani vele. Futva.
Teljesen le vagyok taglózva.
Egyszerűen túl sok lett nekem.
1996 SHANIA ÉS MARY ÚTJAI ELVÁLTAK
Nagyon fiatalon magamra maradtam,
és a húszas éveim alatt végig Mary támogatott,
és a magánéletben is.
Ezért nehéz volt
lemondani a kapcsolatunknak egy részéről,
mert erről volt itt szó.
Ugyanakkor tudtam, hogy…
a kettőnk munkájának eredményeként
még sok minden várt rám.
Még közel sem végeztem.
Ez szuper volt, de csak a country világán belül.
Michael Jacksonhoz képest eltörpült. Vagy a Rolling Stoneshoz képest.
Még sokkal több volt bennem.
SHANIA ÚJ MENEDZSER KERESÉSÉBE KEZDETT, HOGY ÚJ SZINTRE LÉPHESSEN A KARRIERJÉBEN
Jó pár embert meginterjúvolt,
voltak jó néhányan, miközben keresgélt.
De amikor Johnról kérdezett…
Én már rég a CBS-nél dolgoztam, és melóztam a Springsteennel
az első két lemezükön.
Láttam őt akció közben.
Shania egy szupersztármenedzsert akart,
és kiderült, hogy ez azért volt,
mert még nagyobb szupersztár akart lenni.
Találkoznunk kellett, hogy lássuk, megvan-e az összhang,
de már eleve az, hogy az első kontakt után
John nyitott volt az ötletre, ez izgalommal töltött el.
Rögtön megvolt az összhang.
Azt mondtam neki:
„Már nem tudunk hozzátenni a country világában elért sikereidhez.
De mire vágysz? Hogyan segíthetünk?”
Három dolgot említett.
Át akart térni a pophoz,
nemzetközi szupersztár akart lenni,
és ő akarta a legtöbb koncertjegyet eladni.
Ez a három cél kristálytiszta volt, amikor először beszéltem vele.
Én azt feleltem: „Nos,
ebben segíthetünk.”
1996 A „THE WOMAN IN ME” SIKERE UTÁN
SHANIA EGY KARRIERT MEGHATÁROZÓ DÖNTÉS ELŐTT ÁLLT
Mindenki folyton emlékeztetett,
hogy rengeteg pénztől estem el azzal, hogy nem mentem turnéra,
a The Woman in Me megjelenése után.
Nagyon sok pénzt hagyott ott.
A lemez után tölthetett volna két évet turnézással.
Tudtam, hogy ha elkezdek turnézni,
az csak elterelné a figyelmemet jobb dalok írásáról.
Úgy véltem, hogy ki kell használnom ezt az időt.
Magamba kell néznem. És több dalt írnom.
Nem tudom, hogy jól tettem-e, kockázatos döntés volt,
de stratégikus is.
Dolgoznom kellett, hogy legyen elég sláger
a következő albumon, hogy egy egész koncertet adhassak elő
a saját dalaimból.
SHANIA ÉS MUTT ELKEZDTEK DOLGOZNI A KÖVETKEZŐ LEMEZÉN
Ez sokkal jobban hangzik. Igen.
Igen. Sokkal jobb. Remek.
Hát nem jó érzés?
Köszönöm!
Éreztem az energiákat a levegőben.
Sok dallamot én írtam, aztán…
Igazi csapatmunka volt végül is.
Mindketten gitárokkal ültünk, és eljátszottunk az akkordokkal.
Mindig volt egy dalszövegekkel teli notesze,
amiben zseniális dalszövegek lapultak.
Én ezekből inspirálódtam.
Majd kitaláltam egy csattanót, és folytattuk a mesélést.
Milyen volt, Mutt?
Oké, még egyszer.
Shania Twain hihetetlenül keményen dolgozik,
és csodálatos művész és dalszerző.
PAUL LEIM DOBOS
Majdnem, de mégsem.
Úgy látom őt, mint egy teljes értékű embert.
Shania két lábbal áll a földön, és mégis, amikor belép a szobába,
minden tekintet rá szegeződik.
„Ő tényleg egy sztár.”
Nézz csak rá! Érezned kell, haver. Muszáj…
Nagyon igyekeztem.
- Esküszöm. - Ez óriási volt!
Tudom, hogy elsiettem.
Egyik este mindketten New Yorkban voltunk,
és leültek.
Volt náluk egy hangszóró,
rajta az összes dallal, ami rákerült a Come on Overre,
és elénekelték nekem.
Eljátszották a zenét,
Shania énekelt,
Mutt énekelte a szólamot, mint általában.
Végigvették az albumot.
SOHA NEM HALLOTT DEMÓ A „FROM THIS MOMENT” CÍMŰ SZÁMRÓL
Remegtem, mert…
Két dolog.
Csodálatos volt a zene.
Ezt nem hagyhattuk ki.
Nem hagyhattuk ki, oké?
Úgy véltem, és nagyon jó vagyok ebben, hogy minden dal sláger lesz.
Ennyire egyszerű volt.
Tehát nekiláttunk.
Nekiláttunk.
1997. NOVEMBER MEGJELENT A „COME ON OVER” CÍMŰ ALBUM
A LEMEZ 16 DALÁBÓL 12 KISLEMEZKÉNT IS MEGJELENT
Az élet remekül ment A szerelemnek várnia kellett
Nem siettem
Shania Twain legújabb albuma világszerte több mint 12 millió példányban kelt el.
Ez az első kislemez az új CD-jéről, ami a Come On Over címet viseli.
Az album a gondolataimról és az érzéseimről szól,
és ahogy megfogalmaznám.
Szerintem azért alakult így, mert beszélgetést akartam kezdeményezni.
Egye fene, elmentem és megcsináltam
Megcsináltam
Azt hiszem, beleszerettem
Ha lassú tempójú cowboy-balladákra számítasz,
azt nem fogsz találni ezen a lemezen.
Viszont szerelmes dalokat és párkapcsolatról szólókat igen.
Ami megváltozott a The Woman in Me és a Come on Over közt,
az a lemez mögötti szándék volt.
És az volt a szándék, hogy a hazai sikerből
globális sikert faragjunk.
És ez azt vonta maga után,
hogy a zenének a pop irányába kellett elmozdulnia.
Amikor kiadtam a „You're Still the One”-t, emlékszem, hogy nagy volt a kockázat.
Ez volt az első ballada a lemezről,
és a legnagyobb slágereim pörgősek voltak.
Tudtam, hogy vagy nagy siker, vagy nagy kudarc lesz.
Arra gondoltam, hogy ha ez a ballada elbukik,
akkor ez lehet a vége.
A „YOU'RE STILL THE ONE” LETT SHANIA LEGSIKERESEBB KISLEMEZE,
AMIVEL ÁTTÉRT A POPRA, ÉS NEMZETKÖZI SZTÁR LETT BELŐLE
Ez a dal erővel bírt, és kötődtek hozzá az emberek…
és nosztalgiáztak.
Nem állíthatom, hogy tudatában voltam, hogy mekkora erővel bírt, és…
És hogy az emberek mennyire kötődni kezdtek
a dal jelentéséhez.
A „You're Still the One” mondhatni, hogy…
az életemről szól,
vagyis pontosabban…
a házasságomról, a férjemmel való kapcsolatomról,
amiről a legtöbb ember azt gondolta, hogy valószínűleg kudarcba fog fulladni.
Amikor megírtam azt a dalt, eszemben volt
a köztünk lévő korkülönbség, a világunk és a kultúránk közti különbség,
és éreztem, hogy sokan nem hittek a kapcsolatunkban.
Éreztem, hogy az interjúkban az újságírók
Svengaliként hivatkoztak rá, mert különben hogy lenne lehetséges,
hogy ez a lány ilyen fenomenális dolgokat alkosson hirtelen?
Azt hiszem, nem akarták elhinni.
Sok kérdés merült fel arról, hogy mennyiben felelős a sikeredért az,
amilyenre ő megformált téged.
Mit mondanál erre?
A férjeddel minden téren párt alkottok.
Mesélj erről a kapcsolatról, és hogy hogyan segített a karrieredben!
Persze ha pasi lettem volna,
teljesen másképp kezelték volna.
Ez egy szexista nézőpont.
Ehhez kétség sem fér.
Nem lehet semmibe venni Mutt szerepét.
Egy pillanatig sem.
De ez kezdetektől fogva egy közös munka volt.
És szerintem… Ha beszélnétek vele,
nem tudom, sikerülne-e, de ő ugyanezt mondaná.
Egy újabb nagyszerű alkotás volt
számomra a puding próbája,
hogy ez tényleg egy valódi és hiteles kapcsolat volt,
amiben semmi hamis vagy erőltetett nem volt.
A „You're Still the One” villámsebesen az élre tört.
Igazi popsláger lett.
De Shaniában ennél több volt, mégpedig az,
hogy a látványt illetően elképesztően kreatív volt.
És amikor kiadsz egy kislemezt, ahhoz társul klip is.
És a klipjei bombasztikusak voltak.
Sokat néztem a klipjeit, és nagyon királynak tartottam.
Egyike volt azon kevés művészeknek, akik át tudtak lépni…
Voltak klipjei az MTV 2-n is,
nemcsak a CMT-n, a Country Toplistán. Olyan művész volt, aki áttört a műfajon,
és gyönyörű is volt.
Mindenki azt akarta, hogy a barátnője legyen.
Ő volt a legkeresettebb nő Amerikában.
Az összes klipjén
neves rendezők dolgoztak, és amikor vége volt a forgatásnak,
Shania elkérte a felvételeket.
Ő maga vágta meg.
Tudta, mit akar.
Azt hiszed, különleges vagy ?
Azt hiszed, valamiben más vagy
Oké, szóval rakétakutató vagy
Ezzel nem nyűgözöl le
A videóklipekben mindig próbálok valami újat és különlegeset létrehozni.
Szeretek különböző karaktereket alakítani, de valahogy mindig kötődnöm kell hozzájuk.
Tehát…
Azzal kezdődik, hogy hogy akarok kinézni.
Ezzel nem nyűgözöl le
Mindig vonzott a leopárdminta, minden színben.
És a kivillanó derék. Látszania kellett a derekamnak.
Azt akartam, hogy sportos és szexi legyen.
Előkelő.
Tudom, hogy Shania imádta a leopárdmintát, ahogy én is.
Ezért egy teljes egészében leopárdmintás szettet választottunk.
A divatot,
a ruhákat és a jelmezeket mind előnyére használta,
mert ő alkotott meg
néhány igazán ikonikus öltözéket.
Oké, szóval te vagy Brad Pitt
Ezzel nem nyűgözöl le
Sokat játszott a divattal a klipjeiben,
és játékosan volt magabiztos a saját testében.
Ahogy a saját szexualitását felvállalja a klipben,
az roppant feminista.
Shania egy sivatagon át sétált,
miközben végső soron az egész patriarchátust számon kérte,
de oly módon, hogy nem éreztük erős politizálásnak
vagy dühösnek.
Ünnepélyes volt.
Olyan pasi vagy Akik szereti fényezni a gépét
Le kell vennem a cipőmet Mielőtt felengedsz
Valamiért akkoriban
szerettem provokálóan énekelni.
Arról énekelni, hogy erős nő vagyok.
Ez a személyiségem része. Tényleg ilyen a személyiségem.
Megvan a magam álláspontja,
amit át akarok adni,
és át is fogok adni,
de közben nem akarok senkit sem magamra haragítani.
Ezzel nem nyűgözöl le…
Számomra Shania Twain egy óriási countryénekes.
Könnyű azonosulni a dalaival. Dalszerző is.
Női szemszögből ír arról, hogy milyen nőnek lenni.
Onnantól kezdve, hogy milyen egy nőnek, mikor rosszul áll a hajad,
amikor nem férsz bele a ruhádba,
amikor elkél egy hideg sör egy nehéz nap után.
Ezzel tudok azonosulni.
Szerintem Shania fogta ezeket az egyetemes fogalmakat, mint a szerelem,
az önbizalom, a felfedezés, hogy ki vagy mint fiatal nő,
az élet rossz és jó napjainak a küzdelmeit…
Ez a sok téma, amik tipikusak a dalszerzés világában,
tőle úgy hatnak, mintha még senki nem írt volna ezekről.
Van benne valami… Persze, rengeteg dal szól arról,
hogy milyen jó erős nőnek lenni,
és ott van a „Man! I Feel Like a Woman!” Tudod? Ez a dalok dala.
Gyerünk, lányok !
Rajta !
Shania Twain egy lázadó szellemet hozott a műfajba,
ami pár évtizeddel korábban kikopott.
Még az a kis játékos kiszólás is, a „Gyerünk, lányok”,
ez egy csatakiáltás.
„Tartsatok velem!”
Gyertek a bandámba!
Csináljátok úgy a dolgokat, mint én!
Ne hagyjátok, hogy megszégyenítsenek és elnémítsanak
csak mert gyönyörű nők vagytok, és ez valakinek sok.
Őrülj meg
Felejtsd el, hogy nő vagyok !
Férfi ing, rövid szoknya
Tényleg vadulj meg
Csak stílusosan
A „Man! I Feel Like a Woman!” magáért beszél
abban az értelemben, hogy…
Ez nyilvánvalóan egy felkiáltás: „Ember!
Most nagyszerű nőnek lenni.”
Ember! Nőnek érzem magam !
Ez egy ünnepi dal. Ez…
Utálom a dühös, feminista nézőpontot,
amikor ilyen témákról írok.
Szeretek eljátszani azzal, hogy ilyesmiről írok…
Nem hívnám a nemek csatájának, de szeretek írni
a különbségekről, és ami szórakoztató.
Ez is csak egy ilyen dal.
Tök jó dolog nőnek lenni,
felemelni a hangodat, és közben jól érezni magadat.
Ez igen! Még forog is meg minden.
A „COME ON OVER” LETT A LEGTÖBBET ELADOTT COUNTRYALBUM
TÖBB MINT 40 MILLIÓ PÉLDÁNY KELT EL BELŐLE
ÉS EZ MINDEN IDŐK LEGSIKERESEBB ALBUMA
EGY ÉNEKESNŐTŐL
Ő az egyik legnépszerűbb country- és popénekesnő,
és Shania Twain nem tervez lassítani.
Az igaz…
hogy sok sláger volt.
A slágerek folyamatosan jöttek.
Leálltunk volna, ha nem lett volna sikeres.
Nem volt megállás.
HOLLYWOOD HÍRESSÉGEK SÉTÁNYA
Nem tudom, hány olyan album van, amin ennyi sláger van.
Azt hiszem, 12 kislemez lett toplistás.
Ez rengeteg jó dal egy lemezen. Megéri a fogyasztónak.
Tudod? Nagyon megérte.
Jobb volt a lemez.
A Come On Over.
A The Woman in Me remek lemez.
A Come On Over viszont…
Ilyen egy életben egyszer fordul elő.
A TOPLISTÁS SIKEREI ÉS ELADOTT LEMEZEI ELLENÉRE
SHANIA MÉG NEM ADOTT NAGYOBB TURNÉT
Mindenképp turnézni akart,
mert adott volt a nyomás,
amiért nem turnézott a The Woman In Me után.
„Képes rá egyáltalán?” Satöbbi…
Mivel sokáig vártam a turnéra,
éreztem a nyomást, hogy igazán kitegyek magamért.
Nemcsak hogy készen állt turnézni,
de tudta, hogy muszáj is,
és elképesztően bízott magában.
Ha akkor kiáll, és a koncert nem első osztályú
és extravagáns, akkor kritikák érték volna.
Nem aggódtam, hogy meg tudom-e csinálni.
Egész életemben énekeltem, és kocsmákban énekelni
sokkal megterhelőbb a hangnak, mint egy két órás koncert.
Aztán amikor kiállt, rájöttek, hogy: „Tényleg tud énekelni.”
Szóval ez mind lecsengett.
A zenekar, amit összerakott, világklasszis volt,
és minden este elképesztő showt adott le.
Hosszú utat tettél meg, drágám.
És még messzebbre mész, ennyi.
Gigászi volt és világi szintű.
Eljutottunk Ausztráliába, Kanadába.
Európába.
Óriási szenzáció vagy Amerikában, Európát is meghódítottad.
Sok hallgatónk van Ázsiában és Afrikában. Mik a terveid erre a két kontinensre?
Tervezek elmenni.
Megállás nélkül nyomtuk.
Az elismerés sokféleképpen jöhet.
Ez a hatalmas közönség,
ami átívelt a country- és a popzenén, elismerte őt.
Amikor ilyen egyhangú válasz érkezik valamire,
és ráadásul pozitív, és sokak számára még gyógyító is,
az megdöbbentő.
Ez az a pillanat, amikor így: „Hú…”
Nem hittem volna, mekkora hatással lehet az emberekre egy dalszöveg
vagy egy kifejezés.
Itt már nem a számokról volt szó. Hanem az emberekre gyakorolt hatásról.
Készen állsz, Miami?
Egyértelművé vált a rajongók visszajelzései alapján,
hogy a rajongók…
rendkívül sokfélék voltak.
Nem volt olyan, hogy tipikus Shania Twain-rajongó.
Beszéltem gyerekekkel.
Szeretsz énekelni?
Mit szeretsz énekelni?
Nem tudom.
Szülőkkel is beszéltem. És nagyszülőkkel.
Olyanokkal is beszéltem, akik más országoktól hallottak rólam.
Rengeteg különböző emberrel.
Nem véletlen, hogy Shaniának rengeteg LMBTQ-rajongója is van,
mert aki látja a magabiztosságát, az önazonosságát,
és ő maga is küszködött, és el volt nyomva…
az teljesen rácuppan.
Mert ez lehetővé teszi számukra,
hogy ugyanolyan hivalkodók legyenek, mint Shania.
Az egyik oka annak, amiért Shaniának rengeteg
LMBTQ+-os rajongója van,
az az öltözéke és a jelmezei,
mert ezt a közösséget, aminek jómagam is tagja vagyok,
nagyon megfogja a képi hatás.
Az Óz, a csodák csodája Dorothyjától kezdve Shania Twainen át
a feltűnő jelmezek teszik emlékezetessé.
Ezek a dolgok maradnak meg.
Ezeket szeretjük.
Mindig is azt mondtam, hogy szerintem
általánosságban beszélve, a country zenében…
Mindig is meglepett, hogy nem volt több
nyíltan meleg countryénekes.
Mert szerintem a country központi elemei
a csalódás, az összetört szív,
az alkalmatlanság és a veszteség érzése.
És sajnos ez mind egybeesik a melegek tapasztalataival.
Az én esetemben ez sokáig igaz volt.
És szerintem amikor rátalálsz egy olyan énekesre,
aki erre ráérez,
és ír erről egy dalt,
és mindezt úgy,
hogy színes, giccses és játékos maradjon,
és még humoros is. Képes önmagán nevetni.
Szerintem ez rendkívül fontos
része a meleg kultúrának.
Shania átnyúlt a hangfalon, és gyerekként azt éreztette,
hogy biztonságban vagyok.
A legfrissebb hírek…
Shania Twain a világ egyik legkeresettebb női énekese.
A férjével, Robert „Mutt” Lange-gel Svájcban élnek,
ahol a negyedik albumán dolgoznak.
Nem tudni, hogy terhességének hányadik hónapjában van. 35 éves.
Egy kis reklámszünet következik…
Mindig is anya akartam lenni,
és hosszú szünet volt a Come On Over és az Up! lemezek között,
ezért…
volt időm a kisbabámra koncentrálni,
és pihenni a sokéves kemény munka után.
Minden mást félre kell tenni, amikor építed a karrieredet,
és nem akartam olyan anya lenni,
akinek a karrierje eltereli a figyelmét.
A karrier nem lehetett fontosabb a gyermekemnél.
- Énekelsz neki altatódalt? - Igen.
Énekelnél nekünk egyet?
Oké, eléneklem a saját altatódalomat…
- Igen? - …amit én írtam.
Ejának hívják,
Eja D'Angelónak,
és mindig Eja D-nek hívom. Így szól…
Eja D, el tudsz számolni Egy, kettő, háromig ?
Senki sem olyan édes Mint az én Eja D-m
Nem töltöttem sok időt a stúdióban, amikor az Up!-on dolgoztunk,
mert ott volt Eja, akit 14 hónapig szoptattam.
És amikor végre elaludt este,
akkor mentem a stúdióba énekelni.
Körülbelül négy órám volt, miután elaludt.
Természetesen Mutt tartotta a frontot a stúdióban.
Mindent az elérhetőségem köré szervezett.
És mivel ő is apa volt, érzékenyen érintette őt is.
Előnyünkre vált, hogy együtt éltük át mindezt,
és próbáltuk megtalálni az egyensúlyt.
Gyerünk !
2002. NOVEMBER MEGJELENT AZ „UP!”
Nem egy hétvégére kellesz
Se nem egy éjszakára
Pozitívak akartunk maradni, ezért is lett „fel” az album címe.
A cél az volt, hogy olyan dalokat írjak, amik elvisznek a hátukon
mint előadót, és nem merülnek feledésbe.
Mert biztos vagyok benne, hogy az emberek erre számítottak.
Nagyon keveseknek volt három egymást követő gyémántalbuma.
Nem mondanám, hogy éreztem a nyomást, de ez volt a cél.
AZ „UP!” LETT SHANIA HARMADIK GYÉMÁNTALBUMA.
Ő AZ EGYETLEN MŰVÉSZ, AKI VALAHA ELÉRTE EZT AZ EREDMÉNYT
Nézd, hány előadónak sikerült egy óriási lemezt
nem egy, hanem két másikkal követni?
Az enyém leszel, amíg még látlak
Enyém leszel, még ha egész éjjel is tart
A tény, hogy ez lett a harmadik gyémántlemezem,
csodálatos, és nagyszerű érzéssel töltött el. Kifizetődő volt.
Nyilvánvalóan ez volt a karrierem fénypontja.
Ezzel bárki így lett volna.
Egyszerre három verziója jelent meg az albumnak.
Ez nagyon izgalmas volt.
Nyilván volt egy country változat, amit zöldnek hívtunk,
volt a piros verzió, ami a pop volt,
és volt egy kék, ami a nemzetközi volt.
Ilyet még soha senki nem csinált.
Rendkívül inspirálónak és okosnak tartottam.
Számomra a klipek készítése is egyre szórakoztatóbb volt.
Rengeteg ikonikus öltözék született.
A motoros videó, ami annak idején az egyik legdrágább klip volt.
Óriási szenzáció volt.
Sok slágerünk született az albumról.
Jól van, Chicago!
AZ „UP!” TURNÉJÁVAL KÖZEL 100 ARÉNÁBAN LÉPETT FEL
A VILÁG MINDEN TÁJÁN, RAJONGÓK MILLIÓI ELŐTT
Az Up! turnéjához új inspirációt szereztem
a nagy rockzenekarok koncertjeiről,
például a Metallicáéról.
mert akkor a Q Prime menedzselt, akinek rengeteg tapasztalata volt
hatalmas rockkoncertekkel,
ahol pirotechnikát, meg ilyesmit alkalmaztak.
Tehát jó lehetőség volt, hogy még extravagánsabbá váljak.
Szerintem végül olyan lett, mint azok a bazi nagy rockkoncertek.
Tali a turnén, jó éjt!
Az első találkozásunktól kezdve, és az Up! kampánya alatt
nagyon közel kerültünk egymáshoz.
Amikor minden idődet együtt töltöd valakivel,
megérintenek annak az embernek a jó és a rossz időszakai.
És ez elkezdett feltűnni, amikor az Up! kezdett lecsengeni.
Amikor a turné a végéhez közeledett,
egyik nap lovagolni mentem, és megcsípett egy kullancs.
A kullancs Lyme-kórral volt fertőzve.
És Lyme-kóros lettem.
A tüneteim elég ijesztőek voltak, mert mielőtt még diagnosztizáltak volna,
szédültem a színpadon, elvesztettem az egyensúlyomat.
Féltem, hogy le fogok esni a színpadról,
és a színpad elég magasan volt.
Ezért elkerültem a színpad szélét, változtattam a koreográfián.
Folyton elsötétült a világ pár pillanatra,
de ez percenként vagy fél percenként.
A Lyme-kór minden tünetét kivizsgáltattam az orvosokkal.
És jól voltam.
De a hangom már sose lett a régi.
A hangom…
folyton töredezett,
nem volt kontrollom a levegő felett.
Nem értettem.
SHANIA KIADTA A LEGGYORSABBAN ELKELT ALBUMÁT
HÁROM ÚJ DALLAL, DE A BETEGSÉGE MIATT NEM TUDOTT TÖBBET FELVENNI
Azt hittem, hogy örökre elveszítettem a hangomat.
Hogy soha többé nem énekelhetek.
Ezt nagyon fájdalmas volt végignézni.
Nem tudom, sajnáltam-e még valakit ennyire.
Sok művészemnek voltak problémái.
Elment Nashville-be, a világ minden táján járt szakértőknél.
MIKÖZBEN LYME-KÓRRAL KÜZDÖTT,
SHANIÁNAK EGY MÁSIK SZEMÉLYES VÁLSÁGGAL IS
SZEMBE KELLETT NÉZNIE
Mialatt azt kutattam,
hogy mi okozta,
hogy nem tudtam kontrollálni a hangomat, és hogy miért változott meg,
közben egy válás is rám zúdult. A férjem elhagyott egy másik nőért.
A legjobb barátnőd volt. Állítólag viszonya volt a férjeddel,
ami végül váláshoz vezetett.
Ekkor új mélypontra kerültem…
és…
akkor…
nem láttam értelmét folytatni a zenélést.
Otthon voltam Nashville-ben, amikor felhívott,
és azt mondta, hogy úgy érzi, Mutt-tal el fognak válni.
Nagyon szomorú…
időszak volt.
Sajnos nagyon jól emlékszem rá.
Amikor elvesztettem Muttot, azt hittem…
Úgy éreztem, hogy…
a veszteség érzése…
Az intenzitása a szüleim elvesztéséhez volt fogható.
És…
olyan volt, mint egy haláleset. Olyan volt, mintha valami meghalt volna.
Az életemnek sok aspektusa akkor véget ért.
Sosem tettem túl magam a szüleim halálán.
Szóval mondom: „Basszus, ezen soha nem lépek túl.”
Hogy teszed ezen túl magad?
Csak annyit tehettem,
hogy eldöntöttem, hogyan tovább.
Hogy hogy fogok kimászni ebből…
a mély gödörből,
amibe beleestem.
Nem volt más út.
Lassú lépésekkel haladtam.
A dalszerzés volt az első.
Nehéz volt visszahallgatni a hangomat…
a kazettákon.
És mindig csak pár ezredmásodperc volt,
amikor jól ment.
MIKÖZBEN HANGJA ELVESZTÉSÉBŐL PRÓBÁLT FELÉPÜLNI,
SHANIA MEGHÍVÁST KAPOTT,
HOGY A VILÁG EGYIK LEGSIKERESEBB ÉS LEGISMERTEBB ÉNEKESÉVEL
DOLGOZZON EGYÜTT
Lionel Richie felkereste az ügynökömet azzal, hogy:
„Dolgozom egy lemezen, és szeretném, ha countryénekesek
énekelnének rajta.”
Az „Endless Love” volt soron.
„Kit akarsz?”
„Shania Twaint akarom.”
Akkor még nem tudtam, mi történt Shaniával.
Csak azt tudtam, hogy őt választottam
az „Endless Love”-hoz partnerként.
És persze fel is hívtam.
Nem akartam ekkora nyomásnak kitenni magamat.
Nemet mondtam. Elutasítottam.
De folyton visszatért, többször is megkérdezett.
Azt mondtam neki, hogy találkozzunk Nashville-ben.
„Nem, nem mehetek Nashville-be.”
„Jól van.”
„Akkor gyere Kaliforniába!”
„Kaliforniába sem mehetek.”
„Hol szeretnél találkozni?” volt a következő kérdésem.
Tartottam a telefont, és…
„Lionel, egyszerűen nem megy.
Nagyon sajnálom. Szeretném,
és bárcsak elég jó lenne hozzá a hangom, de nem megy.
Sajnálom.”
De még a hívás vége előtt meggyőzött.
És persze azt mondta: „Találkozzunk a Bahamákon!”
Már nagyon sok helyen vettem fel dalokat,
de a Bahamák lenne az utolsó hely, amire gondolnék.
Végre odaértem,
és amint beléptem az ajtón,
négyszemközt akart velem beszélni a medencénél.
Arról próbált meggyőzni, hogy nem tudja megcsinálni.
Mormogtam az orrom alatt, hogy: „Hogy tudtál erre rávenni?”
Ez életem legrosszabb napja, nem tudom megcsinálni, óriási a stressz.
Lionel nem adta fel, és ezt tudtam is,
de nagyon kedves volt… Nagyon gyengéd volt a nyomás.
De azt gondoltam, hogy ha elbukok,
akkor olyannal bukjak el, aki elnézően és kedvesen kezeli.
Azt mondtam: „Hamarosan besétálunk ide, de velem együtt kell jönnöd.
Tudod, mi fog történni? Együtt felfedezünk valamit.
Lionel Richie és Shania Twain meg fognak jelenni.”
Óriási volt a nyomás. Egek, az a nap szörnyen stresszes volt.
Örülök, hogy vége, és hogy jól sikerült.
Rengeteg bátorításra volt szükségem
a körülöttem lévőktől, hogy beadjam a derekamat.
És Lionel Richie-nek ebben nagy szerepe volt.
David Fosternek és Michael Bublének is nagy szerepe volt benne.
Oprah Winfrey is része volt a folyamatnak.
Az is óriási biztatás volt, hogy találkozhattam Gladys Knighttal.
Valószínűleg ő a kedvenc női énekesem.
Azt mondta, hogy: „Csak ragadj mikrofont, és csináld!
Csináld és csináld!”
Megtanultam, hogy ha sikerül a hangommal elérnem egy bizonyos pontot,
nagy erőfeszítések árán,
akkor kitart elegendő ideig ahhoz, hogy stabilan tudjak énekelni.
A SIKERES DUETTJEI UTÁN SHANIA ÚGY DÖNTÖTT,
HOGY VISSZATÉR A REFLEKTORFÉNYBE EGY LAS VEGAS-I KONCERTTEL
Köszönöm. Igen!
Hatalmas elkötelezettséget jelentett Las Vegas,
de pont erre volt szükségem.
Ez már rég időszerű volt.
Több mint tíz éve nem énekeltem élőben a színpadon.
Hangosan!
A Caesars Palotát bevállalni
hatalmas nyomást jelentett.
De úgy érzem, csak úgy profitálhattam belőle
hangilag, ha igazán odatettem magamat.
Csak kalapáccsal lehetne őt lenyomni,
de utána felkelne.
Felkelne.
Szerintem kihívásnak vette.
Ott volt a lehetőség, hogy: „Megmutatom az embereknek.”
A következő lépés az volt, hogy egyedül vett fel egy lemezt.
SHANIA ELKEZDETT DOLGOZNI AZ ÚJ LEMEZÉN,
MOST ELŐSZÖR A FÉRJE ÉS ZENÉSZTÁRSA, MUTT LANGE NÉLKÜL
Hosszú volt, mire ismét készen álltam felvenni egy új lemezt.
Féltem
visszatérni a stúdióba Mutt nélkül.
Ezért inkább arról szólt,
hogy függetlenné kellett válnom,
és meg kellett tanulnom, hogy…
„Figyelj, szó se lehet arról, hogy ne készíts több dalt…
csak mert már nincs veled Mutt.
Fejest kell ugranod. Pedig borzasztóan féltem. De tényleg.
Nem tudom, hova megyek. Itt hagyom a stúdiót. Felmondok.
Viccelek.
Ekkor azt mondtam: „Ide hallgass,
nemcsak hogy visszatérek a stúdióba, de egyedül írom meg az összes dalt.
Újra fel fogom fedezni a kreativitásomat.”
Ahogy azt fiatalon is tettem.
Gyönyörű napunk van.
Nem is tudom, arra gondoltam, hogy grillezhetnénk is egyet.
Vagy mégsem.
Egyértelműen sebezhető volt, és azt hiszem, bárkinek…
És a zene olyan… Sokak számára a zene egyfajta terápia.
Ekkor meg tudott nyílni, és olyan dolgokról beszélt,
amelyekről korábban soha.
Miattad lettem önmagam
Hirtelen olyan lettem, mint korábban sosem
Miattad, látom
Shania a dalszövegekről beszélt, és a számára fontos dolgokról.
Én meg: „Figyelj, ez jó. Rendben van. Jó ez.
Ez fontos. Az embereknek hallaniuk kell ezt az oldaladat.”
Szerintem ez már önmagában felerősítette a bizalmát.
„Oké, igen. Klassz. Csináljuk meg!”
Gyönyörű volt.
Nagyszerű élmény volt.
A Now a kedvenc
lemezem, amin eddig dolgoztam. Azóta is szívesen hallgatom.
2017 - „NOW” AZ AMERIKAI ÉS A KANADAI TOPLISTÁK ÉLÉN KEZDTE,
ÉS EZ VOLT SHANIA ELSŐ ALBUMA, AMI A LEGTÖBB HELYEN
A TOPLISTÁK ÉLÉRE KERÜLT
Mindig azt mondom,
hogy nem lenne ma olyan karrierem, amilyen,
és amilyet a jövőben is szeretnék,
ha Shania nem lett volna Shania.
Számomra Shania Twain egy szupersztár,
akivel lehetőségem volt együtt énekelni a színpadon, amikor 14 éves voltam.
És hatalmas szerepe volt abban, hogy felfigyeltek rám,
és elismertek mint fiatal, kanadai énekesnőt.
Szia, Shania! Emlékszel rám?
Ha megnézed a művészek sokszínűségét, akiket Shania inspirált,
a befolyása nagyon messzire nyúlt.
Shania sosem hagyta, hogy a származása,
a személye, az, hogy nő volt,
meghatározza, hogy mit akart csinálni, ami végső soron az alkotás volt,
a zenélés, mindezt a maga módján.
Ő másképp csinálta. Úttörő volt.
És szerintem ez látszik olyan emberek karrierjén, mint Taylor Swift,
vagy mint az enyém is, hogy mi ugyanezt az utat követtük.
Shania megmondta, hogy nem kell ragaszkodni egy műfajhoz.
Ha a kiadó mond valamit,
de a szíved mást súg, akkor kövesd a szíved. Fantasztikus nő.
Csodálatos, hogy azóta is folytatja. Nem szünetel. Ezt imádom benne.
Szeretek kijönni a vízre és elmélkedni.
Mindig hoznom kell a gitáromat, és persze a kutyámat.
Néha ledobom a horgonyt, és…
jön az ihlet.
Nem vagyok lány
Nem vagyok fiú
Nem vagyok kisbaba
Nem vagyok játékszer
Mert királynő vagyok
Mindig is merész és kendőzetlen voltam az álláspontomat illetően,
és különösképp a női nézőpontommal kapcsolatban.
A kapcsolatokról alkotott véleményemről,
arról, hogy milyen bánásmódot és tiszteletet érdemelnek a nők,
és most is ugyanígy érzem.
Ezért folytatom ennek a közvetítését.
Saját magam főnöke vagyok. Vállalom a felelősséget azért,
amit gondolok, amit mondok,
amit teszek, és…
Nem hagyom, hogy elnyomjanak, sem azt, hogy zaklassanak.
Elmondom a véleményemet.
SHANIA AZÓTA IS ZENÉL, ÉS KÜLÖNLEGES HANGJÁVAL
AJÁNDÉKOZZA MEG HŰSÉGES RAJONGÓIT VILÁGSZERTE
Londonban vagyok, hogy befejezzem a lemezemet,
és közben nagyszerű, brit tehetségekkel dolgozom.
Kreatív emberekkel. És élvezem, hogy egy szobában lehetek
másokkal.
Miközben együtt zenélünk. Csodálatos érzés.
Mark Ralph író és producer,
akinek hihetetlenül egyedi stílusa van a munkában.
Rengeteg nagyszerű elektronikus hanggal dolgozik.
Arra számítottam, hogy eleve így fogunk írni,
de amikor Mark Ralphfal vagy egy szobában, minden megy magától.
Nincs ütem, semmi elektronikus hang nem szól, vagy ilyesmi. Semmi.
Én a háttérben énekelek normál tempóban,
ő meg nyomkodja a gombokat. Fantasztikus.
Én csak táncikálok, és irtó jól szórakozom.
Szerintem a rajongóknak tetszeni fog.
Emellett nagyon felemelő is. De azért megvan benne a női nézőpont.
Egyre inkább térek vissza ehhez a…
Nem erős nőnek mondanám, hanem inkább a saját erőmnek.
Nyilván nő vagyok, de egyszerűen csak jól érzem magam a bőrömben,
és nem kérek senkitől bocsánatot azért, aki vagyok.
Jól érzem magam, nem…
Hacsak valami más le nem ver útközben.
De mint mindig, majd újra felkelek.
Shania Twainnek nem kellett volna ennyire odatenni!
Leszarom, ki mit mond!
SHANIA AZT MONDTA: „GYERÜNK, LÁNYOK!”
Én is, Shania!
A feliratot fordította: Somogyi Julianna